# Virginia Eubanks

Virginia Eubanks (AEB, 1972) zientzialari politiko, irakasle eta autorea da. Teknologia eta justizia sozialaren gaineko ikerketak burutu ditu. SUNY - Albanyko Unibertsitateko irakaslea.
Automating Inequality: How High-Tech Tools Profile, Police, and Punish the Poor liburua idazteagatik ezaguna, algoritmo informatikoek sortzen dituzten aurreiritziak eta hauek pobreak nola kaltetzen dituen erakusten du.

## Biografia

1994an kultura literarioan lizentziatu zen Kaliforniako Unibertsitatean, Santa Cruz-en . Gradu ondoko ikasketak Rensselaer Institutu Politeknikoan egin zituen, baita Komunikazio eta Erretorikako Masterra ere. 2004an, Doktoretza lortu zuen Zientzia eta Teknologia Ikasketetan.
Albanyko Unibertsitatean (SUNY), komunitate teknologiaren, pobreziaren, emakumeen hiritartasunaren eta justizia sozialaren arteko intersekzionalitatea aztertu zuen.
2005ean, Our Knowledge, Our Power (OKOP) taldearen sortzaileetako bat izan zen, Poor's Economic Human Rights Campaign (PPEHRC) babestu zuena, 2015ean taldea desegin zen. Our Data Bodies proiektuaren sortzaileetako bat da eta 2016-17 urteetan New Americako kidea izan zen.
2018an, Automating Inequality: How High-Tech Tools Profile, Police, and Punish the Poor argitaratu zuenena The New York Times- ek "liluragarritzat" jo zuen, "teknologia eta politikari buruzko liburu batentzako lorpena dena".
Bere lanean, datu-meatzaritzak, algoritmo politikoek eta arrisku-eredu iragarleek aztertu zituen, baita datuok pobreengan eta langile klasean dituzten ondorioak ere, batez ere sistema automatizatuek gizakiak ordeztu eta erabakiak hartzen dituztenean. Algoritmoen erabakiak klase, arraza eta genero estereotipo okerretan oinarritzen zirela aurkitu zuen.
"Pobreen etxe digitala" terminoa asmatu zuen: pobrea izatea esan nahi duenari buruzko hipotesi historiko edo kulturalak biltzen dituzten sistema teknologikoak deskribatuz. Sistema automatizatuen arazoak konpontzeko, Estatuaren esku hartzea eta gizarte erantzukizuna baloratzen duten arduradun politikoei botoa ematearen alde egin zuen.

## Obra
##### Liburuak

* Automating Inequality: How High-Tech Tools Profile, Police, and Punish the Poor (2018).
* Digital Dead End: Fighting for Social Justice in the Information Age (2012)

##### Beste autore batzuekin batera idatzitako liburuak

* Let Nobody Turn Me Around: Forty Years of Movement Building with Barbara Smith. (2014)
* Doing Data Science: Straight Talk from the Frontline (2013)

## Sariak eta Aitortzak

* 2020an, Shalini Kantayya-k zuzendutako Coded Bias dokumentalean agertzen da.
* 2019an, Lillian Smith Book Saria
* 2018an, McGannon Center Book Saria
* 2018an Goddard Riverside Stephan Russo Liburu Saria jasotzeko hautatua.

## Erreferentziak

* ↑ «Virginia Eubanks | University at Albany» www.albany.edu.
* ↑ «Virginia Eubanks : Washington and Lee University» my.wlu.edu.
* 1 2 3 4 5 (Gaztelaniaz) Mujeres que replantean la economía. Mugarik Gabeko Ekonomialariak.
* ↑ «Public Thinker: Virginia Eubanks on Digital Surveillance and People Power» Public Books 2020-07-09.
* ↑ Featherstone, Liza. (2018-05-04). How Big Data Is 'Automating Inequality'. ISSN 0362-4331..
* ↑ «Why One Professor Says We Are 'Automating Inequality' - EdSurge News» EdSurge 2018-07-24.
* ↑ «Digitizing the Carceral State» harvardlawreview.org.
* ↑ Tett, Gillian. (2021-02-24). «After Google drama, Big Tech must fight against AI bias» www.ft.com.
* ↑ Lenhart, Amanda. (2018-03-29). «How Automation Can Punish the Poor» Slate Magazine.
* ↑ Peters, Adele. (2018-03-01). «Algorithms Are Creating A "Digital Poorhouse" That Makes Inequality Worse» Fast Company.
* ↑ «Automated Tech Perpetuates the Digital Poorhouse» Sumo Logic.
* ↑ «Documentary Review: Coded Bias» Society for Social Studies of Science 2021-03-15.
* ↑ Dotson, Kaitlin. (2019-07-10). «2019 Lillian Smith Book Award winners announced» UGA Today.
* ↑ Strohmeyer, Shannon C.. «McGannon Center Book Prize for 2018: Eubanks' "Automating Inequality"» www.fordham.edu.

## Kanpo estekak

* Datuak: Q61639429
* Multimedia: Virginia Eubanks / Q61639429